open-index/open-wikipedia-markdown huggingface dataset:
Γενικές εκλογές 2016 στα Τερκς και Κέικος

**Γενικές εκλογές** διεξήχθησαν στις Νήσους Τερκς και Κάικος , στις 15 Δεκεμβρίου 2016. Το αποτέλεσμα ήταν μια νίκη για το Λαϊκό Δημοκρατικό Κίνημα (PDM), με την Σαρλίν Καρτράιτ-Ρόμπινσον  να γίνεται η πρώτη γυναίκα πρωθυπουργός. Μετά τις εκλογές, ο απερχόμενος πρωθυπουργός Ρούφους Γιούινγκ παραιτήθηκε από την ηγεσία του Προοδευτικού Εθνικού Κόμματος (PNP) και εγκατέλειψε την πολιτική.

## Εκλογικό σύστημα
Κατά τον χρόνο των εκλογών, η Βουλή των Αντιπροσώπων είχε 15 αιρετά μέλη και τέσσερα μέλη που διορίζονται. Τα 15 αιρετά μέλη εξελέγησαν με δύο μεθόδους: δέκα εξελέγησαν σε μονοεδρικές εκλογικές περιφέρειες και πέντε σε μεγάλη βάσημε τους ψηφοφόρους να μπορούν να ψηφίσουν μέχρι και πέντε υποψηφίους σε εθνικό επίπεδο. Τα τέσσερα μέλη που διορίζονται περιλαμβάνουν ένα οριζόμενο από τον πρωθυπουργό, ένα οριζόμενο από τον ηγέτη της αντιπολίτευσης και δύο μέλη που διορίζονται από τον Κυβερνήτη.

## Εκστρατεία
Συνολικά 31 υποψήφιοι διεκδίκησαν έδρα στις 10 μονοεδρικές περιφέρειες, με αμφότερα το PDM και το PNP να κατεβάζουν τον πλήρη αριθμό των 10 υποψηφίων, ενώ η Προοδευτική Δημοκρατική Συμμαχία (PDA) είχε οκτώ. Οι υπόλοιποι τρεις υποψήφιοι ήταν ανεξάρτητοι. Υπήρχαν, επίσης, 21 υποψήφιοι σε μία μεγάλη εκλογική περιφέρεια, πέντε από το PDM και το PNP, τέσσερις από το PDA και επτά ανεξάρτητοι.

## Αποτελέσματα

## Αναφορές


2016
Τερκς
Σαρλίν Καρτράιτ-Ρόμπινσον

Η **Σαρλίν Λινέτ Καρτράιτ-Ρόμπινσον** (Sharlene Linette Cartwright-Robinson,  JP, 1971-), είναι δικηγόρος και πολιτικός από τα Τερκς και Κάικος, πρωθυπουργός των νησιών από τις 20 Δεκεμβρίου 2016 ως τις 20 Φεβρουαρίου 2021. Έγινε πρωθυπουργός έπειτα από τη νίκη του Λαϊκού Δημοκρατικού Κινήματος στις γενικές εκλογές τουΔεκεμβρίου του 2016. Είναι η πρώτη γυναίκα πρωθυπουργός στα Τερκς και Κάικος. Ήταν επίσης η πρώτη γυναίκα που έγινε αντιπρόεδρος του Λαϊκού Δημοκρατικού Κινήματος.

## Σταδιοδρομία
Η Καρτράιτ-Ρόμπινσον ήταν παλαιότερα διορισμένο μέλος του Νομοθετικού Συμβουλίου και ως τέτοιο, προήδρευσε σε διάφορες επιτροπές. Ήταν υποψήφια στις εκλογές του 2003, χωρίς επιτυχία. Έπειτα από την αναστολή της αυτοδιοίκησης το 2009, έγινε μέλος του Συμβουλευτικού Φόρουμ. Απομακρύνθηκε από αυτήν τη θέση τον Μάιο του 2012 έπειτα από την απόφαση του Κυβερνήτη Ρικ Τοντ να μην συνεχίσουν την προεδρία τους στο Γνωμοδοτικό Συμβούλιο ή το Συμβουλευτικό Φόρουμ όσοι θα κατέρχονταν στις εκλογές του Νοεμβρίου εκείνης της χρονιάς (2012).

Τον Ιούλιο η Καρτράιτ-Ρόμπινσον έγινε η πρώτη γυναίκα αντιπρόεδρος του του PDM, με πρόεδρο τον Όσβαλντ Σκίπινγκς. Στις εκλογές του 2012, κατήλθε ως μία από τους 11 υποψηφίους για τις πέντε μεγάλες έδρες στην Παννησιωτική Περιφέρεια. Λόγω των διατάξεων του συντάγματος του 2011. για να γινόταν κάτι τέτοιο, έπρεπε να αποποιηθεί οποιουδήποτε τίτλου είχε η ίδια λόγω της αρετής της και των πράξεών της.Όπως σχολίασε ο γενικός εισαγγελέας, εκείνοι που ήταν απλώς γεννημένοι σε χώρες του εξωτερικού δεν θα επηρεάζονταν από τις αλλαγές αυτές, αλλά όσοι είχαν υποβάλει αίτηση για ξένα διαβατήρια ως ενήλικες θα επηρεάζονταν.

## Προσωπική ζωή
Η Καρτράιτ-Ρόμπινσον γεννήθηκε στις Μπαχάμες από γονείς με καταγωγή από τα Τερκς και Κάικος, οι οποίοι εργάζονταν εκεί και είχαν διαβατήριο από τις Μπαχάμες. Η οικογένειά της επέστρεψε στην Τερκς και Κάικος, όταν εκείνη ήταν έξι ετών.

## Αναφορές


Κατηγορία:Πρωθυπουργοί των Τερκς και Κέικος
Τζον Φρίμαν

Ο **Τζον Πάτρικ Τζορτζ Φρίμαν** CMG (John Patrick George Freeman, γεννήθηκε στις 25 Μαρτίου 1951) είναι Βρετανός διπλωμάτης και υπηρέτησε ως Κυβερνήτης των Τερκς και Κέικος από τις 17 Οκτωβρίου 2016 ως τον Ιούλιο του 2019..

## Σταδιοδρομία
Σπούδασε στο Βασιλικό Κολέγιο του Λονδίνου του Λονδίνου, όπου απέκτησε διδακτορικό δίπλωμα (PhD) με μια διατριβή με τίτλο *"η πολιτική της Βρετανίας στον έλεγχο των πυρηνικών όπλων στο πλαίσιο των Αγγλο-Αμερικανικών σχέσεων 1957-68"*, η οποία αργότερα έγινε ένα βιβλίο που εκδόθηκε από τον οίκο Macmillan.  Στη συνέχεια εντάχθηκε στο υπουργείο Εξωτερικών και Κοινοπολιτείας (FCO) το 1986, υπηρετώντας αρχικά ως επικεφαλής του τομέα της Νότιας Αφρικής από το 1986 ως το 1989. Την περίοδο 1997-2001 ήταν μόνιμος αντιπρόσωπος των Ηνωμένων Εθνών στη Βιέννη και το 2004-2006 ήταν μόνιμος αντιπρόσωπος στη Διάσκεψη για τον Αφοπλισμό. Το 2006-2011 αποσπάστηκε ως αναπληρωτής γενικός διευθυντής του Οργανισμού για την Απαγόρευση των Χημικών Όπλων. Ήταν πρέσβης στην Αργεντινή την περίοδο 2012-2016. Είναι επισκέπτης καθηγητής στο King's College του Λονδίνου.

Ο Φρίμαν διορίστηκε Σύντροφος του Τάγματος του Αγίου Μιχαήλ και του Αγίου Γεωργίου (CMG) το 2016.

## Παραπομπές


Κατηγορία:Κυβερνήτες των Τερκς και Κέικος
Κατηγορία:Πρέσβεις του Ηνωμένου Βασιλείου
Συμμετοχή της Ελλάδας στους Θερινούς Ολυμπιακούς Αγώνες 1896

Η **[[Ελλάδα]]** συμμετείχε στους '''Θερινούς Ολυμπιακούς Αγώνες του 1896''' και κέρδισε συνολικά 10 χρυσά, 17 ασημένια και 19 χάλκινα μετάλλια. Οι συμμετέχοντες ήταν 169, όλοι άνδρες. Συμμετείχαν και στα 9 αθλήματα που υπήρχαν τότε. Οι αθλητές της Ελλάδας αποτελούσαν τα 4/6 (περίπου) όλων των αθλητών που συμμετείχαν.

## Νικητές

Πέρα από τα παραπάνω, η Ελληνική Ολυμπιακή Επιτροπή αποδίδει άλλα 5 μετάλλια (1 ασημένιο, 4 χάλκινα) σε Έλληνες αθλητές, τα οποία όμως δεν αναγνωρίζονται από την ΔΟΕ.

## Συμμετοχές ανά άθλημα

### Αντισφαίριση

Η Ελλάδα κέρδισε ένα χάλκινο και ένα ασημένιο στο απλό και ένα ασημένιο στο διπλό. Σημείωση ότι ο Κάσδαγλης και ο Πετροκόκκινος διαγωνίστηκαν ως Μικτή ομάδα και κέρδισαν ένα ασημένιο, ωστόσο πλέον σήμερα η ΔΟΕ θεωρεί ότι πρόκειται για ελληνικό δίδυμο.
[μικρογραφία|Ο [Δημήτριος Κάσδαγλης στον τελικό του απλού αγωνίσματος του τέννις.]]
[μικρογραφία|Ο [Δημήτριος Κάσδαγλης και ο Δημήτριος Πετροκόκκινος στον τελικό του διπλού αγωνίσματος.]]

### Άρση βαρών

[μικρογραφία|207x207εσ|Ο [Σωτήρης Βερσής]]
Στο αγώνισμα του ενός χεριού, ο Νικολόπουλος κέρδισε ένα χάλκινο μετάλλιο, ενώ στο αγώνισμα των δύο χεριών ο Βερσής κέρδισε ένα χάλκινο μετάλλιο αντίστοιχα.

### Γυμναστική

[μικρογραφία|178x178εσ|Ο [Ιωάννης Μητρόπουλος]]
[μικρογραφία|196x196εσ|Ο [Νικόλαος Ανδριακόπουλος]]
Τα ονόματα των μελών που συμμετείχαν στο άθλημα αυτό είναι, σχεδόν, άγνωστα. Η Ελλάδα κέρδισε 2 χρυσά 2 ασημένια και 2 χάλκινα.

### Κολύμβηση

Στην κολύμβηση οι Έλληνες αθλητές κέρδισαν 1 χρυσό, 3 ασημένια και 2 χάλκινα. Ειδικά στο αγώνισμα των 100 μέτρων ναυτών, η Ελλάδα πήρε και τα 3 μετάλλια, αφού ήταν η μόνη χώρα που συμμετείχε σε αυτό το αγώνισμα.

### Ξιφασκία

[μικρογραφία|254x254εσ|Ο [Περικλής Πιερράκος Μαυρομιχάλης.]]
[μικρογραφία|236x236εσ|Ο [Ιωάννης Γεωργιάδης (ολυμπιονίκης)|Ιωάννης Γεωργιάδης.]]
[μικρογραφία|217x217εσ|Ο [Λεωνίδας Πύργος.]]
9 αθλητές συμμετείχαν στην ξιφασκία και κερδήθηκαν 2 χρυσά, 1 ασημένιο και 2 χάλκινα μετάλλια.

### Πάλη

[μικρογραφία|Ο [Καρλ Σούμαν|Κάρλ Σούμαν και ο Γεώργιος Τσίτας στον τελικό της ελληνορωμαϊκής.]]
[μικρογραφία|Ο [Στέφανος Χρηστόπουλος.|241x241εσ]]
2 αθλητές συμμετείχαν στην πάλη. Συνολικά κερδήθηκαν 2 μετάλλια: 1 χρυσό και 1 ασημένιο.

### Ποδηλασία

[μικρογραφία|Ο [Αριστείδης Κωνσταντινίδης.]]
Στην ποδηλασία συνολικά κερδήθηκαν 1 χρυσό και 3 ασημένια μετάλλια από Έλληνες αθλητές.

### Σκοποβολή

[μικρογραφία|Ο [Παντελής Καρασεβδάς, ο Ιωάννης Φραγκούδης και ο Γεώργιος Ορφανίδης.]]
[μικρογραφία|Ο [Αναστάσιος Μεταξάς ήταν αρχιτέκτονας και παράλληλα συμμετείχε και στην 1η Θερινή Ολυμπιάδα στη σκοποβολή.]]
Στη σκοποβολή συμμετείχαν 50 Έλληνες αθλητές. Συνολικά κερδήθηκαν 3 χρυσά, 3 αργυρά και 3 χάλκινα.

### Στίβος

Στον στίβο συμμετείχαν 29 Έλληνες αθλητές. Οι αθλητές αυτοί κέρδισαν 1 χρυσό, 3 ασημένια και 6 χάλκινα μετάλλια.

## Παραπομπές


## Πηγές
* Επίσημο Χρονικό των Αγώνων (Τόμος Β'): 

Ελλάδα
1896
Κυβερνήτης των Τερκς και Κέικος

Ο **Κυβερνήτης των Τερκς και Κέικος** είναι ο εκπρόσωπος του Βρετανού μονάρχη στο υπερπόντιο έδαφος του Ηνωμένου Βασίλειου, Τερκς και Κέικος. Ο Κυβερνήτης διορίζεται από τον εκάστοτε μονάρχη με τη συμβουλή της βρετανικής κυβέρνησης. Ο ρόλος του Κυβερνήτη είναι να ενεργεί ως αρχηγός κράτους, και είναι υπεύθυνος ή υπεύθυνη για το διορισμό του Πρωθυπουργού (Premier ) και 5 μελών της Βουλής των Αντιπροσώπων. Η επίσημη κατοικία του Κυβερνήτη είναι η έδρα της κυβέρνησης των Τερκς και Κάικος, στο Γουότερλου στην Μεγάλη Τερκ.

Τον Αύγουστο του 2009, το Ηνωμένο Βασίλειο ανέστειλε την αυτοδιοίκηση των Τερκς και Κάικος  έπειτα από ισχυρισμούς για υπουργική διαφθορά. Το προνόμιο της διακυβέρνησης από τους υπουργούς και τη Βουλή των αντιπροσώπων παραχωρήθηκε στον κυβερνήτη των νήσων για χρονικό διάστημα έως και 2 έτη, με ενδεχόμενο παράτασης.

Ο Κυβερνήτης έχει τη δική του σημαία στα Τερκς και Κέικος, που είναι η Σημαία της Ένωσης με το εθνόσημο του εδάφους επάλληλα.

## Ιστορία
Τα νησιά ήταν εξαρτημένη κτήση  της Τζαμάικα μέχρι την ανεξαρτησίας της τελευταίας, το 1962. Στη συνέχεια, ο κυβερνήτης των Μπαχάμων επέβλεψε των υποθέσεων από το 1965 έως το 1973. Όταν έγιναν οι Μπαχάμες ανεξάρτητες, τα νησιά απέκτησαν έναν ξεχωριστό κυβερνήτη το 1973.

### Διατελέσαντες κυβερνήτες
Κυβερνήτες (διάρκεια θητείας, όνομα, γέννηση-θάνατος) έχουν διατελέσει από το 1973:

## Παραπομπές

* Τερκς και Κέικος, worldstatesmen.org.

Κυβερνητης
Πρωθυπουργός των Τερκς και Κέικος

Ο **Πρωθυπουργός των Τερκς και Κέικος** (*Premier of the Turks and Caicos Islands*) είναι ο πολιτικός αρχηγός και επικεφαλής της κυβέρνησης. Η θέση του (Premier) είναι το ισοδύναμο με τον Επικεφαλής Υπουργό (Chief Minister) ή τον Πρωθυπουργό σε άλλα βρετανικά υπερπόντια εδάφη. Πρόκειται για το υψηλότερο πολιτικό επίπεδο που μπορεί να επιτευχθεί μέσα στο βρετανικό αποικιακό σύστημα. Πριν από το 2006, η θέση ήταν γνωστή ως ο **Επικεφαλής Υπουργός των Τερκς και Κέικος**.

Ο Πρωθυπουργός και το Υπουργικό συμβούλιο (που αποτελείται από όλους τους υπουργούς) είναι συλλογικά υπόλογοι για τις πολιτικές και δράσεις τους στην Βασίλισσα Ελισάβετ Β΄, στη Συνέλευση, στο πολιτικό τους κόμμα και τελικά στο εκλογικό σώμα.

Στο αξίωμα βρίσκεται σήμερα ο Ουάσινγκτον Μίσικ από τις 20 Φεβρουαρίου 2021.

## Συνταγματικό πλαίσιο
Ένα νέο σύνταγμα, έπειτα από την κατάθεσή του στο κοινοβούλιο των Τερκς και Κέικος και την υπογραφή του από τη βασίλισσα Ελισάβετ,  τέθηκε σε ισχύ στις 9 Αυγούστου 2006. Το νέο σύνταγμα των Τερκς και Κέικος μετονόμασε τον επικεφαλής υπουργό και τον αναπληρωτή επικεφαλής υπουργό σε Premier και Deputy Premier αντίστοιχα (Πρωθυπουργό και Αναπληρωτή Πρωθυπουργό).

Στις 14 Αυγούστου 2009, το Ηνωμένο Βασίλειο ανέστειλε την αυτοκυβέρνηση των Τερκς και Κέικος, έπειτα από τους ισχυρισμούς για υπουργική διαφθορά. Το προνόμιο της διακυβέρνησης από τους υπουργούς και τη Βουλή των αντιπροσώπων παραχωρήθηκε στον κυβερνήτη των νήσων για χρονικό διάστημα έως και 2 έτη, με ενδεχόμενο παράτασης.

## Διατελέσαντες πρωθυπουργοί
(Ημερομηνίες με πλάγια γράμματα υποδεικνύουν *de facto* συνέχιση της θητείας)

## Παραπομπές


*
Τζέιμς Αλεξάντερ Τζορτζ Σμιθ Μακάρτνεϊ

O **Τζέιμς Αλεξάντερ Τζορτζ Σμιθ Μακάρτνεϊ** (*James Alexander George Smith McCartney*, 30 Ιουνίου 1945 – 9 Μαΐου 1980), επίσης γνωστός ως **J. A. G. S. McCartney** ή **"Jags" McCartney** ήταν πολιτικός από τα Νησιά Τερκς και Κέικος. Υπήρξε ο πρώτος πρωθυπουργός (επικεφαλής υπουργός) στα νησιά και κατείχε αυτή τη θέση από τον Αύγουστο του 1976 μέχρι τις 9 Μαΐου 1980, οπότε σκοτώθηκε σε αεροπορικό δυστύχημα πάνω από το Νιου Τζέρσεϊ. Σήμερα τιμάται ως ο πρώτος εθνικός ήρωας των νησιών.

## Ζωή
Γεννήθηκε στην Μεγάλη Τερκ, γιος του επιτυχημένου Τζαμαϊκανού δικηγόρου, Χάρβεϊ O. B. Φερνάντεζ Μακάρτνεϊ και της πιανίστριας Σάλι Μακάρτνεϊ, το γένος Τέιλορ, από τα Τερκς και Κέικος. Το όνομά του προέρχεται από το όνομα του εξέχοντα δικηγόρου Τζέιμς Αλεξάντερ Τζορτζ Σμιθ (1877-1942).

Ο J. A. G. S. Μακάρτνεϊ ήταν ο πρώτος ηγέτης και ιδρυτής του Λαϊκού Δημοκρατικού Κινήματος (PDM), μιας λαϊκής οργάνωσης που συστάθηκε για να αντιμετωπίσει τα πολλά κοινωνικά και οικονομικά δεινά που ήταν διάχυτα σε όλα τα Τερκς και Κάικος. Ένας κεντρικός στόχος του ήταν η επίτευξη της αυτοδιάθεσης για το λαό των Τερκς και Κάικος. Ο Μακάρτνεϊ προσπάθησε ιδιαίτερα να κινητοποιήσει τους νέους στο να ασχοληθούν με την πολιτική. Χαρισματικός, δυναμικός και οραματιστής, ο Μακάρτνεϊ ήταν αποφασισμένος να εγκαινιάσει ένα νέο σύνταγμα που θα προωθούσε και θα διασφάλιζε τα δικαιώματα όλων των κατοίκων των Τερκς και Κέικος, να δημιουργήσει νέες ευκαιρίες για τους πολίτες και να προοδεύσει η χώρα.

## Πρωθυπουργία
Το 1975 ίδρυσε το Λαϊκό Δημοκρατικό Κίνημα, με το οποίο κέρδισε τις εκλογές του 1976 και έγινε πρωθυπουργός. Αναλαμβάνοντας την πρωθυπουργία σε ηλικία 31 ετών, ο Μακάρτνεϊ παραμένει ένας από τος νεότερους σε ηλικία δημοκρατικά εκλεγμένους ηγέτες στην ιστορία.

Πέθανε αδόκητα σε αεροπορικό δυστύχημα στις ΗΠΑ τον Μάιο του 1980 και την περίοδο εκείνη ήταν ο μικρότερος σε ηλικία ηγέτης της Καραϊβικής. Ήταν παντρεμένος με την Ντόροθι Μακάρτνεϊ.

Στη μνήμη του καθιερώθηκε η αργία της τελευταίας Δευτέρας του Μαΐου.  Η ημέρα εκείνη καλείται Εθνική Ημέρα Ηρώων. Επίσης, το όνομα του πρόωρα αποβιώσαντος πολιτικού φέρει το Διεθνές Αεροδρόμιο της Μεγάλης Τερκ.
## Παραπομπές


Κατηγορία:Πρωθυπουργοί των Τερκς και Κέικος
Κυβερνητικός εκπρόσωπος

Ο όρος **Κυβερνητικός Εκπρόσωπος** μπορεί να αναφέρεται:

*Στον Κυβερνητικό Εκπρόσωπο της Ελλάδας
*Στον Κυβερνητικό Εκπρόσωπο της Κύπρου
Οργάνωση Επαναστατικής Αυτοάμυνας

Η **Οργάνωση Επαναστατικής Αυτοάμυνας (ΟΕΑ)** ήταν ένοπλη τρομοκρατική οργάνωση που έδρασε 4 φορές στην περιοχή της Αθήνας.

## Ένοπλη δράση
thumb|Το κτίριο της πρεσβείας του Μεξικού.
thumb|Το κτίριο της Γαλλικής πρεσβείας.
Η πρώτη τους εμφάνιση έγινε στις 25 Μαΐου 2014 (παραμονή ευρωεκλογών) όταν επιτέθηκαν με όπλο τύπου Καλάσνικοφ σε κτίριο επί της οδού Χαριλάου Τρικούπη στα Εξάρχεια όπου στεγάζονται τα γραφεία του ΠΑΣΟΚ, το οποίο εκείνη την εποχή συμμετείχε στην κυβέρνηση συνεργασίας με πρωθυπουργό τον Αντώνη Σαμαρά.Την ευθύνη για την επίθεση ανέλαβαν με κείμενο που δημοσιεύτηκε στο διαδίκτυο στις 3 Ιουλίου της ίδιας χρονιάς, στο οποίο ζητούσαν “*να αποσυρθεί ο νέος νόμος για τις φυλακές, να καταργηθεί ο αντιτρομοκρατικός [νόμος], να κλείσουν τα στρατόπεδα συγκέντρωσης, να σταματήσει το [[πογκρόμ]] κατά των μεταναστών*”.

Στις 31 Αυγούστου 2016 σημειώθηκε άλλη μία επίθεση με παρόμοιο όπλο, αυτή τη φορά εναντίον στο κτήριο της πρεσβείας του Μεξικού σε κτίριο στην πλατεία Κολωνακίου. Στις 10 Νοεμβρίου του ίδιου έτους σημειώθηκε επίθεση με χειροβομβίδα εναντίον της Γαλλικής Πρεσβείας στη Λεωφόρο Βασιλίσσης Σοφίας, κατά την οποία τραυματίσθηκε ελαφρά ένας ειδικός φρουρός. Ανακοινώσεις κατά τις οποίες καταδίκαζαν την επίθεση έσπευσαν να βγάλουν ο Κυβερνητικός Εκπρόσωπος Δημήτρης Τζανακόπουλος, το Γραφείο Τύπου του ΣΥΡΙΖΑ, ο πρόεδρος της ΝΔ Κυριάκος Μητσοτάκης, το ΚΚΕ, η ΔΗΣΥ, οι ΑΝΕΛ, ο Σταύρος Θεοδωράκης και ο Δήμαρχος Αθηναίων Γιώργος Καμίνης.

Τρεις μέρες αργότερα, στις 14 Νοεμβρίου, η ΟΕΑ δημοσίευσε στο διαδίκτυο μακροσκελή ανάληψη ευθύνης για τις δύο πρόσφατες επιθέσεις. Όπως αναφέρουν, σκοπός τους είναι η “*συγκρότηση ενός διεθνούς επαναστατικού κινήματος*”, ενώ κατηγορούν το γαλλικό, το μεξικανικό και το ελληνικό κράτος για τη στάση τους απέναντι στους πρόσφυγες, στα κοινωνικά κινήματα, στο φυσικό περιβάλλον και στις τοπικές κοινότητες. Δηλώνουν πως φρόντισαν να μην βάλουν σε κίνδυνο διερχόμενους πολίτες, και σημειώνουν πως η επίθεση στη μεξικανική πρεσβεία πραγματοποιήθηκε μια βδομάδα μετά την 20η επέτειο θανάτου του αναρχικού Χριστόφορου Μαρίνου.

Στις 10 Ιανουαρίου 2017 σημειώνεται η τρίτη κατά σειρά επίθεση με καλάσνικοφ, αυτή τη φορά εναντίον των ΜΑΤ έξω από τα γραφεία του ΠΑΣΟΚ, κατά την οποία τραυματίσθηκε ελαφρά ένας αστυνομικός. Η πρόεδρος του κόμματος Φώφη Γεννηματά σε δήλωσή της καταδίκασε το συμβάν, ενώ κατηγόρησε την κυβέρνηση ΣΥΡΙΖΑ-ΑΝΕΛ για την ανοχή τους απέναντι στο “*άβατο των Εξαρχείων*”. Η ΕΛ.ΑΣ. ανακοίνωσε ότι σύμφωνα με τις εργαστηριακές εξετάσεις, το ίδιο όπλο είχε χρησιμοποιηθεί σε παλαιότερες επιθέσεις της ΟΕΑ.

## Παραπομπές

Κατηγορία:Τρομοκρατικές οργανώσεις
Κατηγορία:Αναρχικές οργανώσεις στην Ελλάδα
Τζος Πεκ

Ο **Τζόσουα Μάικλ "Τζος" Πεκ** (αγγλικά: Joshua Michael "Josh" Peck, γενν. 10 Νοεμβρίου 1986) είναι Αμερικανός ηθοποιός και κωμικός stand-up. Είναι ευρύτερα γνωστός από το ρόλο του ως Τζος Νίκολς στη σειρά του Nickelodeon, «Drake & Josh».

Ξεκίνησε τη καριέρα του ως ηθοποιός στα τέλη της δεκαετίας του '90 με αρχές δεκαετίας του '00, και έγινε αρχικά γνωστός από το ρόλο του στο «The Amanda Show». Έκτοτε, έχει παίξει σε ταινίες μεταξύ των οποίων οι «Mean Creek», «Drillbit Taylor», «The Wackness», «ATM», και «Red Dawn», ενώ επίσης δάνεισε τη φωνή του στο Ice Age.

## Πρώιμα χρόνια
Γεννήθηκε το 1986 στη Νέα Υόρκη και φοίτησε στο Manhattan's Public School 40. Δεν έχει γνωρίσει ποτέ το βιολογικό του πατέρα. Μεγάλωσε με τη μητέρα του, Μπάρμπαρα, η οποία είναι σύμβουλος καριέρας και τη γιαγιά του. Είχε άσθμα κατά τη παιδική του ηλικία, γι' αυτό έμενε συχνά στο σπίτι, παρακολουθώντας παλιά sitcoms. Στην ηλικία των οκτώ χρόνων, θέλησε να ασχοληθεί με το stand-up comedy.

## Προσωπική ζωή

### Οικογένεια
Το 2016 αρραβωνιάστηκε την μοντέρ Πέιτζ Ο' Μπράιεν. Το ζευγάρι παντρεύτηκε τον Ιούνιο του 2017 και απέκτησε δύο γιους: τον Μαξ Μάιλο Πεκ (γενν. 2018) και τον Σάι Μίλερ Πεκ (γενν. 2022).

### Υγεία
Το 2022 αποκάλυψε ότι στο παρελθόν είχε εθισμό στο αλκοόλ και τα ναρκωτικά, δηλώνοντας ότι είναι νηφάλιος από το 2008.

## Φιλμογραφία

### Ταινίες

### Τηλεόραση

## Παραπομπές


## Εξωτερικοί σύνδεσμοι

* 
* Τζος Πεκ στο Twitter

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί κωμικοί
Ούγος Ε΄ του Μαν

Ο **Ούγος Ε΄** ή Ούγκος Ε΄ (; - 1131) από τον Οίκο των Ομπερτιδών ήταν κόμης του Λε Μαν (1069-1072).

## Βιογραφία
Ήταν γιος του Αλβέρτου-Άτσο Β΄ και της Γκαρσέντε των Ουγκονιδών, κόρης του Ερβέρτου Α΄ κόμη του Μαν. Το 1070, οι πολίτες και μερικοί βαρόνοι του Λε Μαν (Νότια Νορμανδία) εξεγέρθηκαν εναντίον της εξουσίας των Νορμανδών. Μετά την εξασφάλιση των συνόρων τους στα Νότια της Νορμανδίας και την εκδίωξη των Νορμανδών, κάλεσαν τον νέο Ούγο Ε΄ για να κυβερνήσει ως κόμης του Μέιν.

Ωστόσο σύντομα διαπίστωσαν ότι δεν ήταν ικανός να κυβερνήσει το Λε Μαν και άρχισαν να τον απεχθάνονται. Ο Orderic Vitalis έγραψε γι' αυτόν ότι «ήταν πράγματι ανόητος, δειλός, οκνηρός και τελείως ακατάλληλος για να κρατήσει τα ηνία της εξουσίας σε υψηλό επίπεδο.» Μετά από το σύντομο χρονικό διάστημα των 3 ετών που κράτησε την κομητεία, ο εξάδελφός του Ηλίας Α΄ ντε λα Φλες έπεισε τον Ούγο Ε΄ να του πωλήσει την κομητεία αντί 10.000 σελινίων.

Ο Ηλίας Α΄, που ήταν γιος της Πάουλα των Ουγονιδών, αδελφής της Γκαρσέντε, αντιμετώπισε τον Ροβέρτο Γ΄ δούκα της Νορμανδίας και μετά τον αδελφό του Γουλιέλμο Β΄.

## Οικογένεια
Το 1077 νυμφεύτηκε την Γκερσέντα των Ωτβίλ, ερωμένη του Τζέφρυ ντε Μαγιέν και κόρη του Ροβέρτου Γυϊσκάρδου δούκα της Απουλίας, Καλαβρίας και Σικελίας. Όταν ανακάλυψε ότι δεν μπορούσε να τη διαχειριστεί, την αποκήρυξε με συνέπεια να αφοριστεί από τον Πάπα Ουρβανό Β΄. Απεβίωσε άτεκνος το 1031.

## Πρόγονοι

## Αναφορές


Κατηγορία:Κόμητες του Μαιν
Σάσα Στάροβιτς

Ο **Σάσα Στάροβιτς** (*Saša Starović*, γεννημένος στις 19 Οκτωβρίου 1988) είναι Σέρβος διεθνής πετοσφαιριστής. Έχει ύψος 2.07 μ. και αγωνίζεται στη θέση του διαγώνιου για τον Παναθηναϊκό.

## Καριέρα
Ο Σάσα Στάροβιτς ξεκίνησε την καριέρα του από την ομάδα της ΟΚ Γκάκο (2005-06), στη συνέχεια μετακόμισε στο Μαυροβούνιο, όπου αγωνίστηκε για λογαριασμό της Μπούντουσνοστ (2006-09) και μετέπειτα στη Ρωσία για την Ουράλ Ούφα (2009-10). Επόμενος σταθμός στην καριέρα του η Ιταλία, στην οποία αγωνίστηκε για τη Λατίνα (2010-11 και 2013-15), την Ούμπρια (2011-12), τη Λούμπε Μπάνκα (2012-13), τη Βερόνα (2015-16) και τη Μιλάνο (2016). Την επόμενη χρονιά αγωνίστηκε στο ελληνικό πρωτάθλημα και τον Π.Α.Ο.Κ. (2017), ενώ μετά επέστρεψε στην Ιταλία και τη Λατίνα (2018).

Σε εθνικό επίπεδο έχει κατακτήσει, με την Εθνική ομάδα της Σερβίας, το χρυσό μετάλλιο στο Πανευρωπαϊκό πρωτάθλημα της Αυστρίας/Τσεχίας (2011), και το χάλκινο στη Ρωσία (2007) και στη Δανία/Πολωνία (2013). Στο Παγκόσμιο πρωτάθλημα της Ιταλίας το 2010 ανέβηκε στο τρίτο σκαλί του βάθρου θέση, ενώ στο Παγκόσμιο Λιγκ κατέκτησε 3 φορές το ασημένιο μετάλλιο, στο Ρίο (2008 και 2015) και στο Βελιγράδι (2009), και το χάλκινο μετάλλιο στην Κόρδοβα το 2010.

Το 2009 αναδείχθηκε καλύτερος σέρβερ στο τουρνουά "Memorial of Hubert Jerzy Wagner" και το 2011 MVP της Serie A1 League.

## Διεθνείς συμμετοχές
Ο Σάσα Στάροβιτς αγωνίζεται με την εθνική ομάδα πετοσφαίρισης της Σερβίας από το 2007, έχοντας κατακτήσει πολλά μετάλλια και προσωπικές διακρίσεις, ενώ εκπροσώπησε τη χώρα του και στους Ολυμπιακούς Αγώνες του 2008 στο Πεκίνο και του 2012 στο Λονδίνο.

## Τίτλοι
### Διεθνείς
* **1**  **[[:en:FIVB Volleyball Men's World Championship|Παγκοσμίου Πρωταθλήματος]]**:
**2010
* **1**  **[[:en:European Volleyball Championship|Ευρωπαϊκού Πρωταθλήματος]]**:
**2011
* **2**  **[[:en:European Volleyball Championship|Ευρωπαϊκού Πρωταθλήματος]]**:
**2007, 2013
* **3**  **[[:en:FIVB Volleyball World League|Παγκοσμίου Λιγκ]]**:
**2008, 2009, 2015
* **1**  **[[:en:FIVB Volleyball World League|Παγκοσμίου Λιγκ]]**:
**2010

### Συλλογικοί
* 2 **[[:en:Montenegrin Volleyball League|Πρωταθλήματα Μαυροβουνίου]]**:
**2007, 2008
* 1 **[[:en:Italian Volleyball League|Πρωτάθλημα Ιταλίας]]**:
**2012
* 1 **Σούπερ Καπ Ιταλίας**
**2012
* 1 **[[Challenge Cup πετοσφαίρισης ανδρών|Challenge Cup]]**:
**2016
* 1 **[[Ελληνικό πρωτάθλημα πετοσφαίρισης ανδρών|Πρωτάθλημα Ελλάδας]]**:
**2017
*'''1 Λιγκ Καπ Ελλάδας
**2020

## Πηγές
* Στον Δικέφαλο ο Στάροβιτς
* Ο Σάσα Στάροβιτς στον ΠΑΟΚ 

Κατηγορία:Σέρβοι πετοσφαιριστές
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΠΑΟ
Ροδόλφος Αύγουστος του Βολφενμπύτελ

Ο **Ροδόλφος Αύγουστος** (16 Μαΐου 1627 - 26 Ιανουαρίου 1704) από τον Οίκο των Γουέλφων ήταν πρίγκιπας του Βολφενμπύτελ (1666-1704), που ήταν μέρος του δουκάτου του Μπράουνσβαϊγκ-Λύνεμπουργκ.

## Βιογραφία
Γεννήθηκε στο Χίτσακερ και ήταν ο πρωτότοκος γιος του Αυγούστου Β΄, πρίγκιπα του Βολφενμπύτελ και της πρώτης συζύγου του Δωροθέας των Ασκάνια, κόρης του Ροδόλφου, πρίγκιπα του Άνχαλτ-Τσέρμπστ.

Διαδέχθηκε τον πατέρα του, όταν εκείνος απεβίωσε το 1666. Τον ενδιέφεραν περισσότερο οι σπουδές και το κυνήγι και σύντομα διόρισε τον οξυδερκή στην πολιτική, νεότερο αδελφό του Αντώνιο Ούλριχ, κυβερνήτη του πριγκιπάτου. Το 1671 οι δύο τους πολιόρκησαν και τελικά κατέλαβαν την πόλη Μπράουνσβαϊγκ, που τα τελευταία 250 έτη ήταν αυτόνομη.

Κατά τη διάρκεια της εξουσίας του επικεντρώθηκε σε ανέγερση οικοδομημάτων σε ρυθμό μπαρόκ στην έδρα του. Βελτίωσε την Παλαιά Οδό (Alter Weg) που ένωνε το Μπράουνσβαϊγκ με το Βολφενμπύτελ. Απεβίωσε το 1704 στο Κυνηγετικό Περίπτερο του Χέντβιγκσμπουργκ και τον διαδέχθηκε ο Αντώνιος Ούλριχ.

## Οικογένεια
Το 1650 νυμφεύτηκε τη Χριστίνα Ελισάβετ, κόρη του Αλβέρτου Φρειδερίκου, κόμη του Μπάρμπι-Μύλινγκεν και είχε τέκνα:
* Δωροθέα Σοφία 1653-1722, παντρεύτηκε τον Ιωάννη-Αδόλφο, δούκα του Σλέσβιχ-Χόλσταϊν-Σόντερμπουργκ-Πλεν.
* Χριστίνα Σοφία 1654-1695, παντρεύτηκε τον εξάδελφό της Αύγουστο-Γουλιέλμο των Γουέλφων, πρίγκιπα του Βολφενμπύτελ, γιο του Αντωνίου Ούλριχ.

Το 1681 απεβίωσε η Χριστίνα Ελισάβετ και έπειτα από δύο μήνες ο Ροδόλφος Αύγουστος έκανε μοργανατικό γάμο με την Ροζίνα Ελισάβετ Μέντε, κόρη κουρέα, η οποία απεβίωσε το 1701.

## Πηγές


Κατηγορία:Πρίγκιπες του Βολφενμπύτελ
Κατηγορία:Δούκες του Μπράουνσβαϊγκ-Λύνεμπουργκ
Ασάγκι Χαλάτζ (Σαλγιάν)

Το **Ασάγκι Χαλάτζ** (επίσης, **Γιενικέντ**, **Μπασιραμπάτ**, **Γιένικεντ**, **Γιετιμλάρ**, και **Γιετιμλγιάρ**) αποτελεί χωριό και δήμο στην επαρχία Σαλγιάν του νοτιοανατολικού Αζερμπαϊτζάν. Έχει πληθυσμό 2,110 κατοίκων. Το χωριό μετονομάστηκε στο όνομα Ασάγκι Χαλάτζ μετά από απόφαση της βουλής του Αζερμπαϊτζάν στις 11 Μαΐου 2010.

## Παραπομπές


## Εξωτερικοί σύνδεσμοι
* 

Κατηγορία:Κατοικημένες περιοχές στην Επαρχία Σαλγιάν
Νταρντοκάζ

Το **Νταρντοκκάζ **(επίσης, **Ντάρντοκκαζ**; Αβάρων) είναι ένα χωριό της επαρχίας Ζακατάλα του βορειοδυτικού Αζερμπαϊτζάν. Το χωριό αποτελεί μέρος του δήμου Γκόγιεμ.

## Παραπομπές

* 

Κατηγορία:Κατοικημένες περιοχές στην Επαρχία Ζακατάλα
Χακικάτ

Το **Χακικάτ** (Αβάρικά: XӀакъикъат, σημαίνει *Η αλήθεια*) είναι η κύρια εφημερίδα στην Αβαρική γλώσσα, και τυπωνόταν στο Μαχατσκαλά του Νταγκεστάν. 

Προηγούμενα ονόματα: 
* 1979-1918: *XӀакъикъат* (*Αλήθεια*)
* 1918-1920: *ХӀалтӀулел чагӀи* (*Εργαζόμενοι*)
* 1920-1921: *БагӀараб байрах* (*Κόκκινη Σημαία*)
* 1921-1934: *БагӀарал мугӀрул* (*Κόκκινα Βουνά*)
* 1934-1951: *МагӀарул большевик* (*Μπολσεβίκοι των βουνών*)
* 1951-1957: *Дагъистаналъул правда* (*Αλήθεια του Νταγκεστάν*)
* 1957-1990: *БагӀараб байрах* (*Κόκκινη Σημαία*)

Μεταξύ των συγγραφέων που δημοσίευσε η εφημερίδα ήταν ο Ρασούλ Γκαμζάτοφ. 

Κατηγορία:Εφημερίδες με τόπο έκδοσης τη Ρωσία
Κατηγορία:Εφημερίδες με τόπο έκδοσης τη Σοβιετική Ένωση
Αύγουστος Γουλιέλμος του Βολφενμπύτελ

Ο **Αύγουστος-Γουλιέλμος** (8 Μαρτίου 1662 - 23 Μαρτίου 1731) από τον Οίκο των Γουέλφων ήταν πρίγκιπας του Βολφενμπύτελ (1714-1731), που ήταν μέρος του δουκάτου του Μπράουνσβαϊχ-Λύνεμπουργκ.

## Βιογραφία
Ήταν ο δευτερότοκος γιος του Αντωνίου-Ούλριχ πρίγκιπα του Βολφενμπύτελ και της Ελισάβετ-Τζουλιάνας των Όλντενμπουργκ, κόρης του Φρειδερίκου δούκα του Σχέλβιχ-Χόλσταϊν-Σόντερμπουργκ-Νόρμπουργκ. Το 1714 απεβίωσε ο πατέρας του και τον διαδέχθηκε, αφού ο μεγαλύτερος αδελφός του είχε αποβιώσει 19 ετών. Ο ίδιος δεν είχε ενδιαφέρον με τη διακυβέρνηση, αν και ο πατέρας του ήταν οξυδερκής στην πολιτική. Άφηνε τις αποφάσεις σε υπουργούς, που όμως ήταν διεφθαρμένοι.

Στη Βενετία γνώρισε την τέχνη του να έλκεται από το ίδιο φύλο, μάλιστα ερωτεύτηκε τον Κάρολο-Λουδοβίκο των Βίττελσμπαχ, γιο του Καρόλου Α΄ Λουδοβίκου εκλέκτορα του Παλατινάτου. Απεβίωσε το 1731 και τον διαδέχθηκε ο νεότερος αδελφός του Λουδοβίκος-Ροδόλφος.

## Οικογένεια
Το 1681 νυμφεύτηκε την εξαδέλφη του Χριστίνα-Σοφία των Γουέλφων, κόρη του Ροδόλφου-Αυγούστου πρίγκιπα του Βολφενμπύτελ.

Το 1695 απεβίωσε η Χριστίνα-Σοφία και το ίδιο έτος νυμφεύτηκε τη Σοφία-Αμαλία από τον Οίκο του Ολδενβούργου, κόρη του Χριστιανού-Αλβέρτου δούκα του Χόλσταϊν-Γκόττορπ.

Το 1710 απεβίωσε και η Χριστίνα-Σοφία και το ίδιο έτος νυμφεύτηκε την εξαδέλφη του Ελισάβετ-Σοφία από τον Οίκο του Ολδενβούργου, κόρη του Ροδόλφου-Φρειδερίκου (γιου του Φρειδερίκου δούκα του Σχέλβιχ-Χόλσταϊν-Σόντερμπουργκ-Νόρμπουργκ).

## Παραπομπές


## Πηγές
*Paul Derks: Die Schande der heiligen Päderastie. Homosexualität und Öffentlichkeit in der deutschen Literatur 1750-1850, Verlag Rosa Winkel, Berlin 1990, S. 34f
*Elisabeth Charlotte von Orleans: Briefe aus den Jahren 1676 bis 1706, hrsg. von Wilhelm Ludwig Holland, Stuttgart 1867, Nr. 108, S. 196f., Elisabeth Charlotte an Louise, Raugräfin zu Pfalz (Stiefschwester, 27. Juli 1700)

Κατηγορία:Πρίγκιπες του Βολφενμπύτελ
Κατηγορία:Οίκος των Γουέλφων
Λουδοβίκος Ροδόλφος του Βολφενμπύτελ

Ο **Λουδοβίκος Ροδόλφος** (22 Ιουλίου 1671 - 1 Μαρτίου 1735) από τον Οίκο των Γουέλφων ήταν πρίγκιπας του Βολφενμπύτελ (1731-1735), που ήταν μέρος του δουκάτου του Μπράουνσβαϊγκ-Λύνεμπουργκ.

## Βιογραφία
Ήταν ο μικρότερος γιος του Αντωνίου Ούλριχ, πρίγκιπα του Βολφενμπύτελ και της Ελισάβετ από τον Οίκο του Ολδεμβούργου, κόρης του Φρειδερίκου, δούκα του Σλέσβιχ-Χόλσταϊν-Σόντερμπουργκ-Νόρμπουργκ.

Το 1690 έγινε υποστράτηγος του Λεοπόλδου Α΄ των Αψβούργων. Συνελήφθη σε μάχη στη Γαλλία και απελευθερώθηκε το ίδιο έτος. Τότε ο πατέρας του του παραχώρησε την κομητεία του Μπλάνκενμπουργκ. Το 1707 ο Λεοπόλδος Α΄ αναβάθμισε την κομητεία του σε πριγκιπάτο, έτσι έγινε πρίγκιπας πριν τον μεγαλύτερο αδελφό του Αύγουστο Γουλιέλμο.

Το 1714 απεβίωσε ο πατέρας του και τον διαδέχθηκε ο Αύγουστος Γουλιέλμος, που με τις δαπάνες του κατάστρεψε τα οικονομικά του πριγκιπάτου· αυτός απεβίωσε το 1731. Τον διαδέχθηκε ο Λουδοβίκος Ροδόλφος ως πρίγκιπας του Βολφενμπύτελ, που κατάφερε να αποκαταστήσει τα οικονομικά της επικράτειάς του.

Απεβίωσε το 1735 χωρίς άρρενες απογόνους και τον διαδέχθηκε ο εξάδελφός του Φερδινάνδος Αλβέρτος Β΄, πρίγκιπας του Μπέβερν, που είχε νυμφευτεί την κόρη του, Αντουανέτα Αμαλία.

## Οικογένεια
Το 1690 νυμφεύτηκε τη Χριστίνα-Λουίζα, κόρη του Αλβέρτου-Ερνέστου Α΄, πρίγκιπα του Έτινγκεν-Έτινγκεν και είχε τέκνα:
* Ελισάβετ-Χριστίνα 1691-1750, παντρεύτηκε τον Κάρολο ΣΤ΄ των Αψβούργων αρχιδούκα της Αυστρίας και βασιλιά της Ουγγαρίας, Βοημίας & Γερμανίας· παιδί τους ήταν η:
** Μαρία Θηρεσία 1717-1780, αρχιδούκισσα της Αυστρίας και βασίλισσα της Ουγγαρίας, Βοημίας & Γερμανίας.
* Καρλόττα-Χριστίνα 1694-1715, παντρεύτηκε τον Αλέξιο των Ρομάνοφ, γιο του Μεγάλου Πέτρου Α΄, τσάρου της Ρωσίας.
** Πέτρος Β΄ 1715-1730, Αυτοκράτορας της Ρωσίας
* Αντουανέττα 1696-1762, παντρεύτηκε τον εξάδελφο του πατέρα της και διάδοχό του, Φερδινάνδο Αλβέρτο Β΄, πρίγκιπα του Μπέβερν.

## Πηγές
* http://welfen.de/LudRud.htm

Κατηγορία:Πρίγκιπες του Βολφενμπύτελ
Κατηγορία:Οίκος των Γουέλφων
Γιαροπόλκ Α΄ του Κιέβου

Ο **Γιαροπόλκ Α' του Κιέβου** ή **Γιαροπόλκ Σβιατασλάβιτς** ήταν ένας νεαρός και μάλλον αινιγματικός κυβερνήτης του Κιέβου μεταξύ 972 και 980. Ήταν ο μεγαλύτερος γιος του Σβιατοσλάβ Α΄ του Κιέβου με την Πρεντσλάβα. Ο βασιλικός τίτλος του (Князь) παραδοσιακά μεταφράζεται ως "Ηγεμόνας".
## Ζωή
Στον Γιαροπόλκ δόθηκε το Κίεβο από τον πατέρα του Σβιατοσλάβ, ο οποίος πήγε σε μια στρατιωτική εκστρατεία εναντίων των Βουλγάρων του Δούναβη. Ωστόσο, λίγο μετά τον θάνατο του Σβιατοσλάβ ο εμφύλιος πόλεμος ξεκίνησε μεταξύ του Γιαροπόλκ και των αδελφών του. Ο Γιαροπόλκ σκότωσε τον Όλεγκ και στη συνέχεια έστειλε στρατιώτες στο Νόγκβοροντ, από το οποίο ο άλλος αδελφός του Βλαδίμηρος είχε φύγει, όταν έμαθε για τον θάνατο του Όλεγκ. Ο Γιαροπόλκ έγινε ο μοναδικός ηγεμόνας των Ρως. 

Το 980, ο Βλαδίμηρος επέστρεψε με Βαράγγους μισθοφόρους και επιτέθηκε στον Γιαροπόλκ. Στον δρόμο για το Κίεβο, ο Βλαδίμηρος κατέκτησε το Πόλοτσκ, επειδή η Ρογκνέντα, η κόρη του πρίγκιπα Ρόγκβολοντ, είχε επιλέξει τον Γιαροπόλκ αντί γι' αυτόν. Ο Βλαδίμηρος ανάγκασε την Ρογκνέντα να τον παντρευτεί. Στη συνέχεια, κατέκτησε το Κίεβο με τη βοήθεια ενός συμβούλου του Γιαροπόλκ. Ο Βλαδίμηρος πολιόρκησε την πόλη Ρόντυα και οδήγησε τον Γιαροπόλκ σε διαπραγματεύσεις. Ο Γιαροπόλκ επισκέφτηκε τον σύμβουλό του και τις υποσχέσεις του Βλαδίμηρου και κατευθύνθηκε για το αρχηγείο του Βλαδίμηρου, όπου σκοτώθηκε σε ενέδρα από δύο Βαράγγους.

Πιστεύεται ότι μπορεί να ήταν χριστιανός. 
## Οικογένεια
Επίσης, είναι γνωστό ότι ο Γιαροπόλκ παντρεύτηκε μια Ελληνίδα μοναχή και είχαν έναν γιο:
* Σβιατοπόλκ Α΄ του Κιέβου ο *αθεόφοβος*, π. 980-1019, πρίγκιπας του Τούροβ, μεγάλος πρίγκιπας του Κιέβου.
## Παραπομπές

Κατηγορία:Μεσαιωνική ιστορία της Ρωσίας
Κατηγορία:Χριστιανοί μονάρχες
Λούσι Τζόουνς

Η **Λούσι Τζόουνς** (Lucie Bethan Jones, γενν. 20 Μαρτίου 1991) είναι Ουαλή τραγουδίστρια, ηθοποιός και μοντέλο. Έγινε γνωστή όταν συμμετείχε στην 6η σεζόν του The X Factor UK το 2009, όπου κατέλαβε την έβδομη θέση.  

Εκπροσώπησε το Ηνωμένο Βασίλειο στον Διαγωνισμό Τραγουδιού Eurovision 2017 στο Κίεβο της Ουκρανίας με το τραγούδι "Never Give Up on You", αφού πρώτα νίκησε τον εθνικό τελικό της χώρας της (Eurovision: You Decide), καταλαμβάνοντας την 15η θέση με 111 πόντους, το καλύτερο αποτέλεσμα της χώρας από το 2011.   

## Ζωή και Καριέρα
Η Τζόουνς γεννήθηκε στο Πέντρυχ, ένα μικρό χωριό έξω από το Κάρντιφ. Το 2007 συμμετείχε στο Παγκόσμιο Πρωτάθλημα Προσκόπων ως πρόσκοπος και ήταν η κύρια τραγουδίστρια ερμηνεύοντας το "Jambo", το τραγούδι του Πρωταθλήματος. Η Λούσι έλαβε επίσης μέρος στους τοπικούς προσκόπους του Κάρντιφ και στο σόου των Guide Gang.

### The X-Factor
Η Τζόουνς πέρασε από οντισιόν για την σεζόν 6 του βρετανικού The X-Factor με το τραγούδι "I will always love you". Πέρασε στα ζωντανά σόου και την πρώτη εβδομάδα ερμήνευσε το "Footprints in the sand". Αποχώρησε την πέμπτη εβδομάδα, σε μια τελική αναμέτρηση με τον Jedward. Μετά την αποχώρησή της, 1,113 θεατές παραπονέθηκαν στο κανάλι ITV σχετικά με την ψήφο που δόθηκε υπέρ του Jedward.

### Μετά το The X-Factor
Μετά την αποχώρησή της από το The X-Factor, η Τζόους υπέγραψε συμβόλαιο στην εταιρεία Select Model Management και ξεκίνησε μια καριέρα στο μόντελινγκ. Τον Μάιο του 2010 η Τζόους υπέγραψε για να παίξει την Cosette στην παραγωγή του West End *Οι άθλιοι*. Τον Σεπτέμβριο του 2010, αποκαλύφθηκε ότι ήταν το πρόσωπο της καμπάνιας της Wonderbra. Το 2010 εμφανίστηκε στο επεισόδιο "Lost in Time : Part Two" της σειράς *The Sarah Jane Adventure*. Η Τζόους έπαιξε τον ρόλο της Meat στην περιοδεία του We will rock you το 2013. Η Τζόουνς έπαιξε επίσης τον ρόλο της Βικτώρια στο μιούζικαλ *American Psycho* στο Almeida Theatre τον Δεκέμβριο του 2013.

## Παραπομπές


## Εξωτερικοί σύνδεσμοι
* 

Κατηγορία:Ουαλοί τραγουδιστές
Κατηγορία:Διαγωνισμός Τραγουδιού Eurovision 2017
Κατηγορία:Ουαλές ηθοποιοί τηλεόρασης
Κατηγορία:Ουαλές ηθοποιοί θεάτρου
Κατηγορία:Ουαλές ηθοποιοί μουσικού θεάτρου
27η Συμφωνία (Μότσαρτ)

μικρογραφία|Πορτραίτο του Βόλφγκανγκ Αμαντέους Μότσαρτ από τον Μάρτιν Κνόλερ, 1773.
Η **27η Συμφωνία σε Σολ μείζονα, [[Κατάλογος του Κέχελ|K]]. 199/161b** (γερμανικά: *Sinfonie G-Dur Köchelverzeichnis 199*) είναι μία συμφωνία του Βόλφγκανγκ Αμαντέους Μότσαρτ, που γράφτηκε τον Απρίλιο του 1773. Η Συμφωνία γράφτηκε για 2 φλάουτα, 2 κόρνα και έγχορδα. Το έργο αποτελείται από τρία μέρη:

#Allegro, 3/4
#Andantino grazioso, 2/4
#Presto, 3/8

:
\relative c''' {
  \tempo "Allegro"
  \key g \major
  \time 3/4
  4\f q q |
  q4 r8 g16 a \appoggiatura c8 b a16 g |
  c2( fis,4) |
  g4 r8 g16 a \appoggiatura c8 b a16 g |
  c2( fis,4) |
  g4
}


## Παραπομπές


## Εξωτερικοί σύνδεσμοι
* [Symphony No.27 in G major, K.199/161b (Mozart, Wolfgang Amadeus)](http://imslp.org/wiki/Symphony_No.27_(Mozart,_Wolfgang_Amadeus)) στο IMSLP.org
* H παρτιτούρα της 27ης Συμφωνίας στο DME.at

Κατηγορία:Συμφωνίες του Βόλφγκανγκ Αμαντέους Μότσαρτ
Κατηγορία:Συνθέσεις σε Σολ μείζονα
28η Συμφωνία (Μότσαρτ)

Η **28η Συμφωνία σε Ντο μείζονα, [[Κατάλογος του Κέχελ|K]]. 200/189k** (γερμανικά: *Sinfonie C-Dur Köchelverzeichnis 200*) είναι μία συμφωνία του Βόλφγκανγκ Αμαντέους Μότσαρτ. Οι ημερομηνίες της σύνθεσης δεν είναι ακριβείς: πιθανώς να γράφτηκε Νοέμβριο του 1773 ή του 1774. Η Συμφωνία θεωρείται κι αυτή ένα πρώιμο έργο του συνθέτη, το οποίο ακολουθεί τη φόρμα της 25ης Συμφωνίας.

## Δομή και ενορχήστρωση
:
\relative c* {
  \override Score.NonMusicalPaperColumn #'line-break-permission = ##f
  \tempo "Allegro spiritoso" 4=144
  \time 3/4
  <c e, g,>4\f g r |
  e4 c r |
  g*8.\trill\p( f32 g a8) g-. f-. e-. |
  f8.\trill( e32 f g8) f-. e-. d-. |
  e8.\trill( d32 e f8) e-. d-. c-. |
}


Η Συμφωνία αποτελείται από 2 όμποε, 2 κόρνα, 2 τρομπέτες και έγχορδα.

Το έργο αποτελείται από τέσσερα μέρη:

#Allegro spiritoso, 3/4
#Andante in F major, 2/4
#Menuet — Trio, 3/4
#Presto, 2/2

## Παραπομπές


## Εξωτερικοί σύνδεσμοι
*[Symphony No.28 in C major, K.200/189k (Mozart, Wolfgang Amadeus)](http://imslp.org/wiki/Symphony_No.28_(Mozart,_Wolfgang_Amadeus)) στο IMSLP.org
*Η παρτιτούρα της 28ης Συμφωνίας στο DME.at

Κατηγορία:Συμφωνίες του Βόλφγκανγκ Αμαντέους Μότσαρτ
Κατηγορία:Συνθέσεις σε Ντο μείζονα
Gadjo Dilo

*Gadjo Dilo (συγκρότημα)
*Gadjo dilo (ταινία): Ελληνικός τίτλος: «Υπάρχουν ακόμα γελαστοί τσιγγάνοι» (http://www.imdb.com/title/tt0122082)
Gadjo Dilo (συγκρότημα)

Οι **Gadjo Dilo** είναι ελληνικό μουσικό συγκρότημα που παίζει gypsy τζαζ-gypsy σουίνγκ.

## Ιστορία

Το συγκρότημα δημιουργήθηκε το 2009 από τους μουσικούς Κώστα Μητρόπουλο και Σωτήρη Πομόνη στις κιθάρες και Νίκο Βλάχο στο κοντραμπάσο και ξεκίνησαν τις ζωντανές εμφανίσεις σαν τζαζ τρίο. Πέντε μήνες αργότερα προστέθηκε στο σχήμα ο βιολιστής Σέργιος Χρυσοβιτσάνος και τον Ιανουάριο του 2012 ο ακορντεονίστας Γιώργος Τσιατσούλης και -μετά από οντισιόν- η τραγουδίστρια Ηλιάνα Τσαπατσάρη. Την άνοιξη του 2016, μετά από αποχώρηση του Νίκου Βλάχου, προστέθηκε στο σχήμα ο κοντραμπασίστας Γιώργος Ρούλος.

Η ονομασία του συγκροτήματος είναι επηρεασμένη από την ομώνυμη κινηματογραφική ταινία του 1997 και σημαίνει «*ο τρελός *».

Στην αρχή το συγκρότημα έπαιζε διασκευές ορχηστρικών κομματιών του δεξιοτέχνη κιθαρίστα Τζάνγκο Ράινχαρντ καθώς και άλλων συνθετών της swing μουσικής από τις δεκαετίες του ’30 και του ’40. Αργότερα, μέσα από πειραματισμούς, οδηγήθηκε «*στην διαπίστωση της ομοιότητας της αισθητικής αλλά και της θεματολογίας του παλιού ελληνικού τραγουδιού με τα τραγούδια και τους ρυθμούς του swing και της gypsy jazz. Αυτή η διαπίστωση ήταν και η αφορμή για την απόπειρα, ή καλύτερα τις απόπειρες, πειραματισμού παντρέματος των δύο αυτών στιλ μουσικής.*»

Στη δισκογραφία τους και στις ζωντανές εμφανίσεις σε μουσικές σκηνές αλλά και φεστιβάλ στην Ελλάδα και στο Έχουν εντάξει στη δισκογραφία τους τη διασκευή πολλών ρεμπέτικων, λαϊκών και ελαφρολαϊκών τραγουδιών, όπως του Τσιτσάνη, του Χιώτη κ.ά.

Τον Αύγουστο του 2013 συμμετείχαν στα βαλκανικά φεστιβάλ τζαζ μουσικής Bansko International Jazz Festival της Βουλγαρίας και Nisville International Jazz Festival της Σερβίας. Στις 7 Αυγούστου του ίδιου έτους κυκλοφόρησαν το άλμπουμ *Manouche De Grec, vol. I*.

Τον Ιούλιο του 2015 συμμετείχαν  στο Sommerfestival der Kulturen (Θερινό Φεστιβάλ Πολιτισμών) καθώς και στο Radeberger Open Air '15, και τα δύο τη Γερμανία.

To 2015 η διασκευή του τραγουδιού «*Σα μαγεμένο το μυαλό μου*» συμπεριλήφθηκε στο soundtrack της ταινίας του Χριστόφορου Παπακαλιάτη *[[Ένας άλλος κόσμος]]* και πλάνα από την ταινία χρησιμοποιήθηκαν στο μουσικό βίντεο του τραγουδιού του συγκροτήματος.

Στις 31 Οκτωβρίου του 2016 κυκλοφόρησε το άλμπουμ τους *Manouche De Grec, vol. II*.

## Δισκογραφία

* *Manouche De Grec, vol. I* (2013)
* *Manouche De Grec, vol. II* (2016)

## Μέλη
# Κώστας Μητρόπουλος (κιθάρα)
# Σωτήρης Πομόνης (κιθάρα)
# Γιώργος Ρούλος (κοντραμπάσο)
# Σέργιος Χρυσοβιτσάνος (βιολί)
# Γιώργος Τσιατσούλης (Ακορντεόν)
# Ηλιάνα Τσαπατσάρη (τραγούδι)

## Παραπομπές


## Εξωτερικοί σύνδεσμοι

* Gadjo Dilo στο Facebook

Κατηγορία:Ελληνικά μουσικά συγκροτήματα
Κατηγορία:Τζαζ μουσική
Σονάτα για βιολί No. 2 (Μπετόβεν)

Η **Σονάτα για Βιολί No. 2 σε Λα μείζονα, Op.12** (γερμανικά: *Violinsonate Nr. 1 in D-Dur, Op. 12 Nr. 1*) είναι μία σονάτα του Λούντβιχ βαν Μπετόβεν, που γράφτηκε μεταξύ το 1878 και το 1879. Μαζί με τη No. 1 και τη No. 3 αποτελούν τις Opus 12, οι οποίες και οι τρεις αφιερώθηκαν στον Αντόνιο Σαλιέρι. Μία τυπική εκτέλεση της Σονάτας διαρκεί περίπου 18 λεπτά. Το έργο αποτελείται από τρία μέρη:

#*Allegro vivace*
#*Andante, più tosto allegretto*
#*Allegro piacevole*

## Παραπομπές


## Εξωτερικοί σύνδεσμοι
*List of works by Beethoven  with dates, keys and internal movement keys including for example that for opus 12/2.

Κατηγορία:Σονάτες για βιολί του Λούντβιχ βαν Μπετόβεν
Κατηγορία:Συνθέσεις σε Λα μείζονα
Χαγάνος

Ο **Χαγάνος** ή Χαγάν (Μογγολικά: хаан, Khaan, Κινέζικα: 可汗? Τουρκικά: Kagan, Περσικά: خاقان) είναι τίτλος στη μογγολική γλώσσα συνώνυμος με τον τίτλο του αυτοκράτορα και χρησιμοποιείται για να αναφερθεί σε κάποιον που κυβερνά χαγανάτο ή αυτοκρατορία. Ο τίτλος υιοθετήθηκε από τον Ογκεντέι Χαν από τον τουρκικό τίτλο kaɣan. Το θηλυκό ισοδύναμο είναι Χατούν.

Μπορεί επίσης να μεταφραστεί ως *Χαν των Χαν*, τίτλος που ισοδυναμεί με το *βασιλεύς των βασιλέων*. Στη σύγχρονη Μογγολία, ο τίτλος έγινε Χαάν με το φώνημα «g» να απαλείφεται (δηλαδή να μετατρέπεται σε άφωνο ουρανικό χειλικό).

Από τη διαίρεση της μογγολικής αυτοκρατορίας, οι αυτοκράτορες της δυναστείας Γιουάν κράτησαν τον τίτλο του Χαγάνου και οι διάδοχοί τους στη Μογγολία συνέχισαν να προσφωνούνται ως Χαγάνοι. Τα *χαγκάν* και *καάν* είναι κοινά τουρκικά ονόματα στην Τουρκία.

Η κοινή δυτική απόδοση είναι *μεγάλος χαν*, ιδίως στην περίπτωση της μογγολικής αυτοκρατορίας και είναι μετάφραση του *γιεκέ καγκάν* (μεγάλος αυτοκράτορας ή Их Хаан).

## Αναφορές


## Βιβλιογραφία
* Fairbank, John King. *The Cambridge History of China *. Cambridge University Press, 1978.  ''ιστοσελίδα''

Κατηγορία:Τίτλοι ευγενείας
Κατηγορία:Μογγολική Αυτοκρατορία
Κατηγορία:Τουρκικοί τίτλοι
Κατηγορία:Μογγολικοί τίτλοι
Σονάτα για βιολί No. 3 (Μπετόβεν)

Η **Σονάτα για Βιολί No. 3 σε Μι ύφεση μείζονα, Op. 12** (γερμανικά: *Violinsonate Nr. 3 in Es-Dur, Op. 12 Nr. 3*) είναι μία σονάτα του Λούντβιχ βαν Μπετόβεν, που γράφτηκε το 1798. Αποτελεί μέρος των Opus 12 του συνθέτη, μαζί με τη No. 1 και No. 2, οι οποίες και τρεις αφιερώθηκαν στον Αντόνιο Σαλιέρι.  Μία μέση εκτέλεση της Σονάτες διαρκεί περίπου 18 λεπτά. Το έργο αποτελείται από τρία μέρη: 

#*Allegro con spirito*
#*Adagio con molta espressione* - in C major
#*Rondo: Allegro molto*

## Παραπομπές


## Εξωτερικοί σύνδεσμοι
*Performance of Violin Sonata No. 3 by Corey Cerovsek (violin) and Paavali Jumppanen (piano) from the Isabella Stewart Gardner Museum
*List of works by Beethoven  with dates, keys and internal movement keys including for example that for opus 12/2.

Κατηγορία:Σονάτες για βιολί του Λούντβιχ βαν Μπετόβεν
Κατηγορία:Συνθέσεις σε Μι ύφεση μείζονα
Μονή Αγίας Τριάδας Αρκαδίας

Η **Ιερά Μονή Αγίας Τριάδας Αρκαδίας** είναι ένα ιστορικό, εγκαταλελειμμένο σήμερα, μοναστήρι, χτισμένο σε απόσταση περίπου 15 χλμ νοτιοδυτικά του Άστρους και κοντά στην Μελιγού Αρκαδίας. 

## Ιστορία
Η μονή, αναφέρεται για πρώτη φορά σε σιγίλιο του Πατριάρχη Νεόφυτου Β΄ το 1612, όταν της αποδίδεται το σταυροπηγιακό της προνόμιο. Η αρχική της ονομασία ήταν *Αγία Τριάδα Ελεούσα*. Σύμφωνα με την παράδοση, η μονή ιδρύθηκε περί το 1500, όπως αποδεικνύει και ο αρχιτεκτονικός της τύπος. Σίγουρα, ιδρύθηκε πριν το 1611, όταν χτίστηκε το μετόχι της, ο ναός των Αγίων Αποστόλων, στο Καστράκι Μελιγούς. Ο ναός αυτός, ανήκε πρώτα στην Μονή Παλαιοπαναγιάς, αλλά αφιερώθηκε στην μονή το 1612. Στους επόμενους αιώνες, η μονή απέκτησε μεγάλη κτηματική περιουσία, κυρίως με ελαιώνες και αμπέλια. Επιπλέον, παρήγαγε εκλεκτό κρασί, για το οποίο έγινε διάσημη. 

Στις 3 Αυγούστου 1826, η μονή καταστράφηκε από τον Ιμπραήμ Πασά. Την εποχή εκείνη, η μονή είχε 3 μετόχια: τους Αγίους Αποστόλους στο Καστράκι της Μελιγούς, τον Άγιο Χαράλαμπο κοντά στο Κορακοβούνι και ένα μετόχι στην θέση *Σαβανάς*, κοντά στην Ορεινή Μελιγού. Όλα της τα μετόχια, καταστράφηκαν επίσης από τον Ιμπραήμ. Το 1834, η μονή διαλύθηκε με βασιλικό διάταγμα και οι λίγοι μοναχοί της, κατέφυγαν στην γειτονική Μονή Παλαιοπαναγιάς.

## Η μονή
Από την μονή, σώζεται σήμερα, σε καλή κατάσταση, το καθολικό του ναού. Γύρω από το καθολικό, υπάρχουν ακόμη τα ερείπια κτισμάτων, που παλαιότερα αποτελούσαν τα κελιά της μονής. Το καθολικό, που εντυπωσιάζει από το μέγεθός του, ανήκει στον τύπο του σταυροειδούς εγγεγραμμένου. Ο τρούλος του ναού είναι οκτάπλευρος και στηρίζεται σε τέσσερις κίονες. Ο ναός, διαθέτει τρεις κόγχες, είναι δηλαδή τρισυπόστατος. Εσωτερικά, είναι αγιογραφημένος, με αγιογραφίες του 18ου αι., από άγνωστο λαϊκό ζωγράφο. Οι περισσότερες αγιογραφίες έχουν καταστραφεί από τον χρόνο, από βανδαλισμούς, αλλά και από την πυρπόληση της, καθώς είναι ορατά, ακόμη και σήμερα, τα σημάδια πυρκαγιάς στις ξυλοδεσίες του ναού. Εσωτερικά, η εκκλησία, είναι στρωμένη με πλάκες, ενώ υπάρχει και δικέφαλος αετός, όπως και σε άλλα μοναστήρια της Κυνουρίας. 

Η μονή, διέθετε κάποτε πολλά κειμήλια και αντικείμενα, όπως ασημένια και χρυσά σκεύη, εικόνες, καντήλια και πολλά άλλα. Στους τοίχους του καθολικού, βρίσκονται εντοιχισμένα γλυπτά, μάρμαρα και επιστήλια. Η κτητορική επιγραφή είναι κατεστραμμένη, επομένως, δεν μπορούμε να ξέρουμε το ακριβές έτος ίδρυσης της μονής, ούτε και τον αγιογράφο που εργάστηκε εκεί. Το 1966, ο ναός, κηρύχθηκε ιστορικό διατηρητέο μνημείο.

## Πηγές
* Ι. Κουσκουνά, Κ. Χασαπογιάννη, Ι. Κακαβούλια - *Θυρεάτις Γη*, Αθήνα 1981, Ίδρυμα Μνήμης Αγγελικής & Λεωνίδα Ζαφείρη
* 
* Νικολάου Φλούδα - *Θυρεατικά*, τόμος Α΄: γεωλογικά, γεωγραφικά, τοπογραφικά, χορογραφικά, εκκλησιαστικά, ναοί μονών, διοικητικά Θυρέας, Αθήνα 1982

## Παραπομπές


Αγίας Τριάδας
Κατηγορία:Δήμος Βόρειας Κυνουρίας
Τριαδας
Βίλχελμ Κεμπφ

Ο **Βίλχελμ Βάλτερ Φρίντριχ Κεμπφ** (γερμανικά: *Wilhelm Walter Friedrich Kempff*, 25 Νοεμβρίου 1895 - 23 Μαΐου 1991) ήταν Γερμανός πιανίστας και συνθέτης. Παρόλο που, το ρεπερτόριο του ως πιανίστας ήταν πλούσιο και περιλάμβανε Μπαχ, Μότσαρτ, Σοπέν, Σούμαν, Λιστ και Μπραμς. περισσότερο γνωστός είναι για τις εκτελέσεις του σε έργα του Μπετόβεν και του Σούμπερτ. Μάλιστα ηχογράφησε όλες τις σονάτες τους για πιάνο. Θεωρείται ένας από τους σπουδαιότερους Γερμανούς ερμηνευτές του 20ου αιώνα, αλλά και ένας από τους σπουδαιότερους πιανίστες όλων των εποχών.

## Παραπομπές


## Εξωτερικοί σύνδεσμοι
*Obituary for Wilhelm Kempff, by B. John Zavrel
*A discussion of Kempff's work, with a special emphasis on Beethoven, by Christopher Breunig, in Jeunesses Musicales
*Wilhelm Kempff discography by Frank Forman 
*Video recordings of Kempff performances, youtube.com
* the 3rd movement of Beethoven's Moonlight Sonata.
*Wilhelm Kempff playing Sonate No. 14, "Moonlight" 1st Movement

Κατηγορία:Γερμανοί πιανίστες
Κατηγορία:Γερμανοί συνθέτες
29η Συμφωνία (Μότσαρτ)

Η **29η Συμφωνία σε Λα μείζονα, [[Κατάλογος του Κέχελ|K]]. 201/186a** (γερμανικά: *Sinfonie A-Dur Köchelverzeichnis 201*) είναι μία συμφωνία του Βόλφγκανγκ Αμαντέους Μότσαρτ, που ολοκληρώθηκε στις 6 Απριλίου 1774. Μαζί με την 25η, θεωρούνται οι σπουδαιότερες συμφωνίες της πρώιμης εποχής του Μότσαρτ.

## Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 όμποε, 2 κόρνα και έγχορδα.

:
\relative c'' {
  \tempo "Allegro moderato"
  \key a \major
  a4\p a, r8 a' a a |
  \repeat unfold 2 { gis8( a) a-. a-. } |
  b4 b, r8 b' b b |
  \repeat unfold 2 { ais8( b) b-. b-. } |
  cis4
}


Η Συμφωνία αποτελείται από τέσσερα μέρη: 

#Allegro moderato, 2/2
#Andante in D major, 2/4
#Menuetto: Allegretto — Trio, 3/4
#Allegro con spirito, 6/8

## Παραπομπές


## Εξωτερικοί σύνδεσμοι
* BBC Discovering Music and audio of that program (1 hour)
* [Symphony No.29 in A major, K.201/186a (Mozart, Wolfgang Amadeus)](https://imslp.org/wiki/Symphony_No.29_in_A_major,_K.201/186a_(Mozart,_Wolfgang_Amadeus)) στο International Music Score Library Project

Κατηγορία:Συμφωνίες του Βόλφγκανγκ Αμαντέους Μότσαρτ
Κατηγορία:Συνθέσεις σε Λα μείζονα
Κατηγορία:Συνθέσεις του 1774
Ανθήνη

Η **Ανθήνη** ήταν αρχαία πόλη κοντά στη σημερινή κωμόπολη του Άστρους. Βρίσκεται στα όρια της πεδιάδας της Θυρεάτιδος, στην παραλία του Αγίου Ανδρέα και σε απόσταση 3 χλμ από τον οικισμό. Επάνω σε λόφο γνωστό ως «νησί του Άγιου Ανδρέα» βρίσκονται τα λείψανα της οχύρωσης του οικισμού, κυκλώπειου τύπου, τα οποία είναι διακριτά στη βόρεια πλευρά του λόφου. Τμήματα σώζονται επίσης από τον εξωτερικό οχυρωματικό περίβολο, με πύργους που χρονολογούνται κατά τον 5ο με 4ο αιώνα π.Χ.

Ο οικισμός μετέπειτα μεταφέρθηκε πιο χαμηλά προς τη θάλασσα, όπου σήμερα υπάρχουν ερείπια από την υστερορωμαϊκή εποχή καθώς και συμπληρωματική οχύρωση που προστέθηκε κατά τους βυζαντινούς χρόνους.

Τέλος στην ευρύτερη περιοχή και σε μικρή απόσταση, στο σημερινό Βρασιάτη ποταμό, υπάρχει παλαιό λιθόκτιστο γεφύρι τοξωτού τύπου, το οποίο είναι ημικατεστραμμένο.

## Φωτοθήκη


Εικόνα:Ancient Anthini Hill fortification remains, Agios Andreas, Arcadia, Greece1.jpg|Απομεινάρια του τοίχους
Εικόνα:Ancient Anthini Hill fortification remains, Agios Andreas, Arcadia, Greece2.jpg|Μέρος της παλαιάς οχύρωσης
Εικόνα:Ancient Anthini Hill fortification remains, Agios Andreas, Arcadia, Greece3.jpg|Επάνω στα απομεινάρια έχει χτιστεί εκκλησία
Εικόνα:Ancient stone bridge on river Vrasiatis, Agios Andreas, Arcadia, Greece.jpg|Το τοξωτό γεφύρι στον ποταμό Βρασιάτη



## Δείτε επίσης
* Αρχαιολογικό Μουσείο Άστρους

## Παραπομπές


Κατηγορία:Αρχαιολογικοί τόποι στην Αρκαδία
Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Αρκαδίας
Σονάτα για βιολί No. 1 (Μπετόβεν)

Η **Σονάτα για Βιολί No. 1 σε Ρε μείζονα, Op. 12** (γερμανικά: *Violinsonate Nr. 1 in D-Dur, Op. 12 Nr. 1*) είναι μία σύνθεση του Λούντβιχ βαν Μπετόβεν, που γράφτηκε το 1798. Η σονάτα αυτή είναι η πρώτη από τις Opus 12  του συνθέτη, οι οποίες και οι τρεις είναι αφιερωμένες στον Αντόνιο Σαλιέρι. Μία τυπική εκτέλεση της σονάτας διαρκεί περίπου 20 λεπτά. Το έργο αποτελείται από τρία μέρη:

#*Allegro con brio*
#*Tema con variazioni: Andante con moto*
#''Rondo: Allegro'

## Παραπομπές


## Εξωτερικοί σύνδεσμοι
*Performance of Violin Sonata No. 1 by Corey Cerovsek (violin) and Paavali Jumppanen (piano) from the Isabella Stewart Gardner Museum in MP3 format
*List of works by Beethoven  with dates, keys and internal movement keys including for example that for opus 12/2.

Κατηγορία:Σονάτες για βιολί του Λούντβιχ βαν Μπετόβεν
Κατηγορία:Συνθέσεις σε Ρε μείζονα